1658թ. ավերիչ երկրաշարժը կործանեց Հալիձորի Սյունյաց Մեծ Անապատը /նաև անվանում էին Հարանց Անապատ/: Վերջինս լուրջ առիթ հանդիսացավ Նոր Անապատի կառուցման գաղափարի համար. XVII դարի 2-րդ կեսին Հակոբ Դ Ջուղայեցին որոշեց կառուցել Տաթևի Մեծ Անապատը /Տ.Մ.Ա./: Այն գտվնում է Տաթև գյուղից հարավ-արևելք, Որոտան գետի աջ ափին, Տաթև սարի ստորոտում: Մեծ Անապատի շինարարությունից հետո այնտեղ տեղափոխվեցին Հարանց Անապատի միաբանությունը: Երբեմն պատմության էջերում այս 2 անապատները /Հարանց Անապատ և Տաթևի Մեծ Անապատ/ շփոթվում են: Իրականում 1660թ. է սկսվել Տ.Մ.Ա. -ի շինարարությունը, իսկ Հարանց Անապատի կործանման պատճառը 1658թ.-ի երկրաշարժն էր: 1663թ. նույն Անապատում կառուցվում է Սբ. Աստվածածին եկեղեցին, իսկ 1668թ. Անապատը արդեն ուներ 70 միաբան: Г-աձև հատակագծով բնակելի սենյակների մասնաշենքը կառուցվեց 1682թ. տեղի միաբանության համար: